

**Тіл** - адамның қатынас құралы болғандықтан, ана тілін үйретудің басты мақсаты – балаға өзі қоршаған ортаны, заттарды, құбылыстарды таныстыру көзделеді. Бұлардың бәрі де балаға белгілі бір тақырып айналасында, екінші біреудің сөзін есту арқылы онымен әңгімелесу, сөйлеу немесе сұрақ-жауап, яғни, диалог түрінде меңгеріледі.

Мектеп жасына дейінгі балалардың мемлекеттік тілін дамытудағы негізгі бағыттарға мыналар жатады:

* Басқа ұлт өкілдерінің балалардың қазақ тіліндегі сөздік қорын дамыту, қазақ тілінде сөйлесе білуге үйрету;
* Сөздің дыбыстық құрамын дұрыс айтуға үйрету;
* Тіл байлығының мәнерлілігі, мәдениеттілігінің дамыту;
* Байланыстырып сөйлеуге, шығармашылыққа

( өздігінен 4-5 сөйлемдік) әңгіме құрастыруға үйрету:


* Қысқа өлең, тақпақ, мақал-мәтел, жаңылтпаштар жаттап айтуға үйрету.

**Құрметті ата- аналар!**

Күнделікті өмірде балаға әр түрлі сұрақтар қойып, әңгімелесіңіздер және балалармен дидактикалық ойындар ойнаңыздар.

« Немен аяқталды?»- баламен бірге мультфильм көру. Баламен бірге мультфильм көріп отырып , мультфильм ортасында шығып кетіңіз, мультфильм аяқталғаннан кейін , келіп, баладан мультфильм немен аяқталғанын сұраңыз. Баламен бірге жұмбақ құрастырыныз .

Сіздерге жаңа көрнекі модульдік технологияны ұсынамыз:

**Геометриялық пішіндер арқылы ертегі құру.**

Геометриялық пішіндерді қолданғанда балалар қарапайым пішіндерді қолдана отырып, олардың көлемін, түстерін ажыратады. Кейіпкерлердің мінез-құлқын, сыртқы пішінін ересектердің көмегімен ажыратып, ертегіні әңгімелеп береді.

т

Мысалы: «Жеті лақ» ертегісін әңгімелегенде қасқырды – үлкен сұр дөңгелекпен, ешкіні – сұр үшбұрышпен, лақтарды – кіші сұр түсті үшбұрышпен белгілейміз.

**Силуэттік бейнелермен шығармашылық ертегі құру.**

Баланың шығармашылығын дамыту машықтарының бірі - Силуэттік бейнелер арқылы ертегі құру. Үлгі элементтердің сапасы ретінде аңдардың, өсімдіктердің, адамдардың, табиғат құбылыстарының бейнелері алынады. Силуэттік бейнелерге сүйене отырып, тәрбиеші бір ертегінің басын бастайды, ал балалар аяқтайды. Мысалы: ерте, ерте, ертеде күннің көзі түспейтін қараңғы орманда бір гүл өсіп тұрыпты, т.с.с

Силуэттік бейнелердің суреттік материалдан ерекшелігі – нақты мазмұнын ашпай, мінез-құлқы, көңіл-күйі, тіпті кейіпкердің сыртқы пішіні балаға таныс болу керек. Балалар силуэттерін анықталған мағыналық сапасына қарай анықтайды.

**«Бөбек» МЖДМ КМҚК**

**Авторы: қазақ тілі оқытушысы**

**Күлбаба А.А.**

**Балқаш қ.**

**2016 жыл**